אפרים לאור

אפרים לאור (נולד ב-1951) הוא איש צבא ישראלי לשעבר, כיהן כמפקד חטיבה 7, בדרגת אל"ם. קיבל את צל"ש אלוף פיקוד הצפון במלחמת יום הכיפורים. ראש המרכז לחקר אפר"ן - אירועי פתע רבי נפגעים במכון הטכנולוגי בחולון.

קורות חייו 
נולד ב-1951 בברית המועצות, למשפחת ליקבורניקוב. עלה עם משפחתו לישראל ב-1960 וגדל במעברה באזור ראשון לציון. למד בפנימיה הצבאית לפיקוד שליד הגימנסיה העברית "הרצליה". ב-1969 התגייס לצה"ל ושובץ בחיל השריון. בשריון עבר לאור הכשרה כלוחם וקורס מפקדי טנקים. בהמשך השלים קורס קצינים ושימש כמפקד מחלקת טנקים. במלחמת יום הכיפורים היה לאור מפקד פלוגה בחטיבה 7, שבלמה את התקפות השריון הסורי במהלך קרב עמק הבכא, תחת פיקודו של אביגדור קהלני. על חלקו במלחמה הוענק לו צל"ש אלוף מאת אלוף פיקוד הצפון, רפאל איתן. בהמשך שימש לאור כמפקד גדוד 82, ופיקד עליו במבצע ליטני. לאחר מכן פיקד על חטיבת הראל, והיה מפקדה במהלך מלחמת לבנון הראשונה. בשנת 1987 מונה למפקד חטיבה 7. ב-1989 מונה לראש מחלקת התכנון המבצעי באגף המבצעים ושירת בתפקיד עד שחרורו ב-1991.

בעל תואר ראשון בהיסטוריה, תואר שני במדיניות ציבורית ודוקטורט בניהול מקרי אסון שעשה בקינגס קולג' בלונדון. כיהן כיו"ר ועדת ההיגוי להיערכות המדינה לטיפול ברעידת אדמה וכראש המגמה לגאוגרפיה של אזורי אסון באוניברסיטת חיפה.

ב-2023 מונה לוועדת ההיגוי של המשמר הלאומי הישראלי.
הוא חבר הוועד המייעץ של תנועת הביטחוניסטים.

גלריה

קישורים חיצוניים 

 יעל בניה, , במחנה,  14.04.2013, כפי שהועלה ב"אתר הגבורה".
 
 
 
 .

הערות שוליים

מפקדי חטיבה 7
מעוטרי צל"ש אלוף
אלופי-משנה בצה"ל
חיילי צה"ל במלחמת יום הכיפורים
מפקדי חטיבת הראל
מפקדי גדודים בחטיבה 7
ישראלים ילידי ברית המועצות
בוגרי הפנימייה הצבאית לפיקוד תל אביב
בוגרי המכללה לביטחון לאומי
בוגרי קינגס קולג' לונדון
חברי הביטחוניסטים
ישראלים שנולדו ב-1951